
NARVA LINNAVALITSUS


KORRALDUS  

	Narva
	                                                           …………. 2020.a. nr 

	
	


Ehitusloa andmine (Lavretsovi tn 6 // Lavretsovi tn 8 // Tuleviku tn 9 // Vabaduse tn 4 // Vabaduse tn 6 // Vestervalli tn 11 // Vabaduse tänav J2 // Vabaduse tänav L1) 

1. ASJAOLUD JA MENETLUSE KÄIK

01.06.2020 ehitisregistri elektroonilisse keskkonda laekus läbivaatamiseks ehitusloa taotlus  Narva linn, Lavretsovi tn 6 // Lavretsovi tn 8 // Tuleviku tn 9 // Vabaduse tn 4 // Vabaduse tn 6 // Vestervalli tn 11 // Vabaduse tänav J2 // Vabaduse tänav L1 kinnistutele mänguväljakute, skatepargi, pumptracki, välijõusaali, spordipargi ja selle teenindamiseks vajalikute rajatiste paigaldamiseks ning  ehitusteatis piirdeaia rajamiseks koos ehitusprojektiga „Narva linnas Tuleviku tn 9 tänavaspordipargi projekt 20028_PP_Narva-spordipark“, projekteerija Roadplan OÜ.
03.06.2020 ehitisregistri  keskkonnas on genereeritud ehitusloa  eelnõu nr 2012271/16900, menetluse nr 216742 ning suunatud Arhitektuuri- ja Linnaplaneerimise Ametile, Linnamajandusametile, Keskkonnaametile, Muinsuskaitseametile, AS-le Narva Vesi, OÜ-le VKG Elektrivõrgud, AS-le Telia Eesti kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda tagastatud puuduste kõrvaldamiseks.

05.08.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet kooskõlastas tingimisi märkustega:  „Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 19 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § 6 lg 2´3 ei anta“.
AS Telia Eesti kooskõlastas tingimisi märkustega: „Tööde teostamisel sideehitise kaitsevööndis lähtuda EhS ptk 8 ja ptk 9 esitatud nõuetest, MTM määrusest nr 73 (25.06.2015) „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“, kohaldatavatest standarditest ning sideehitise omaniku juhenditest ja nõuetest. Antud kooskõlastus ei ole tegutsemisluba Telia sideehitise kaitsevööndis tööde teostamiseks. Sideehitise kaitsevööndis on sideehitise omaniku loata keelatud igasugune tegevus, mis võib ohustada sideehitist. Sideehitise kaitsevööndis võib töid teostada ainult Telia volitatud esindaja poolt väljastatud tegutsemisloa alusel. Tegutsemine Telia sideehitiste kaitsevööndis on lubatud peale sideehitise kättenäitamist järelevalve töötaja poolt ning selle fikseerimist kahepoolselt allkirjastatud aktis. Tegutsemisluba taotleda hiljemalt 5 tööpäeva enne planeeritud tegevuste algust ja soovitud väljakutse aega Telia Ehitajate portaalis: https://www.telia.ee/ehitajate-portaal Teostatavate tööde käigus tagada kujad, sideehitiste terviklikkus ja kaitsemeetmete rakendamine. Sideehitiste kaitsemeetmete muudatused kooskõlastada enne tööde algust Telia Eesti AS sideehitiste järelevalve töötajaga. Kõik Telia sideehitiste kaitsmise/säilitamisega seotud kulud kannab tööde teostamisest huvitatud isik”.
10.08.2020 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
2.4. Ehitusseadustiku § 42 lõike 2 kohaselt   pädev asutus  otsustab  keskkonnamõju hindamise algatamise vajaduse.
2.5. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3. OTSUS

3.1. Anda  ehitusluba Lavretsovi tn 6 // Lavretsovi tn 8 // Tuleviku tn 9 // Vabaduse tn 4 // Vabaduse tn 6 // Vestervalli tn 11 // Vabaduse tänav J2 // Vabaduse tänav L1 kinnistutele mänguväljakute, skatepargi, pumptracki, välijõusaali, spordipargi, piirdeaia rajamiseks ja selle teenindamiseks vajalikute rajatiste paigaldamiseks vastavalt ehitusprojektile „Narva linnas Tuleviku tn 9 tänavaspordipargi projekt 20028_PP_v03_Narva-spordipark“, projekteerija Roadplan OÜ.
3.2. Jätta algatamata Lavretsovi tn 6 // Lavretsovi tn 8 // Tuleviku tn 9 // Vabaduse tn 4 // Vabaduse tn 6 // Vestervalli tn 11 // Vabaduse tänav J2 // Vabaduse tänav L1  kinnistutele mänguväljakute, skatepargi, pumptracki, välijõusaali, spordipargi, piirdeaia ja selle teenindamiseks vajalikute rajatiste  paigaldamise keskkonnamõju hindamist.
3.3. Kohustada ehitustööde tellijat täita kõrvaltingimus, mis on käesoleva korralduse punktis 1 esitatud AS Telia Eesti poolt ning ehitusloal loetletud märkused.  
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

